Diari Oficial de la Generalitat Valenciana


Sumari del DOGV 4901, del 13-12-2004 (2004/12228)

ORDE de 26 de novembre de 2004, de la Conselleria de Benestar Social, per la qual es convoca el I Premi BUPI «Bones Pràctiques per a la Integració».
----------------------------------------------------------------------------------------------------------------------------------------------------

### Dades del document

Número de DOGV
:   4901

Data del DOGV
:   13-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12917


Data del document
:   26-11-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * alumnat
    * centre d'ensenyament
    * integració dels migrants
    * diferència cultural
    * integració social
    * distinció honorífica
    * premi cultural

ORDE de 26 de novembre de 2004, de la Conselleria de Benestar Social, per la qual es convoca el I Premi BUPI «Bones Pràctiques per a la Integració». [2004/X12350]
  
La Direcció General d'Immigració és l'òrgan directiu de la Conselleria de Benestar Social, a què escau, segons el Decret 120/2003, d'11 de juliol del Govern Valencià, pel qual s'aprova el Reglament Orgànic i Funcional de la Conselleria de Benestar Social, reforçar les polítiques del Consell de la Generalitat en matèria d'integració de la immigració en els àmbits educatiu, laboral, sanitari i d'habitatge.
  
En l'àmbit educatiu, la Direcció General d'Immigració col·labora amb la Direcció General d'Ensenyança, perquè l'alumnat desenvolupe actituds i comportaments tolerants i solidaris que afavorisquen el coneixement d'altres cultures, així com la convivència pacífica amb la creixent població immigrant assentada a la Comunitat Valenciana.
  
La Conselleria de Benestar Social i la Conselleria de Cultura, Educació i Esport són conscients que l'educació és fonamental per a fomentar l'acceptació i l'acostament a la diversitat cultural des de la tolerància. Per això, i a fi de promoure i incentivar la integració social al si del sistema educatiu valencià, la Direcció General d'Immigració, amb la col·laboració de la Direcció General d'Ensenyança, inclou entre les seues activitats la convocatòria del I Premi BUPI ?Bones Pràctiques per a la Integració?, per a impulsar entre la comunitat educativa valenciana els coneixements i les actituds que permeten acollir amb normalitat l'heterogeneïtat i la riquesa cultural que el fenomen de la immigració implica.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social (DOGV núm. 4.543 de 14 de juliol).
  
ORDENE
  
Primer. Convocatòria
  
Convocar el I Premi BUPI «Bones Pràctiques per a la Integració» i aprovar les bases per què es regirà la convocatòria, que figuren com a annex I.
  
Segon. Concessió dels Premis
  
La resolució i notificació dels Premis es realitzarà abans del 31 d'octubre del 2005.
  
Tercer. Finançament
  
L'eficàcia de la present convocatòria queda condicionada a l'existència, en els pressupostos de l'exercici econòmic de l'any 2005, de crèdit adequat i suficient per a atendre als premis previstos en esta orde i caldrà publicar, a este efecte, en el Diari Oficial de la Generalitat Valenciana la resolució de la Conselleria de Benestar Social en què es determine la línia pressupostària i la quantia global màxima que li servisca de suport.
  
DISPOSICIONS FINALS
  
Primera
  
Es delega en la Direcció General d'Immigració la facultat de resoldre la convocatòria i concedir els Premis; se l'autoritza per a adoptar les mesures oportunes per al compliment i el desenvolupament d'esta orde i també per a resoldre totes les incidències que es plantegen en la seua interpretació i execució.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Segons establixen els articles 107, 116 i 117 de la Llei 30/92, de 26 de novembre, del Règim Jurídic de les Administracions Públiques i Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que esgota la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant la consellera de Benestar Social en el termini d'un mes comptador des de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 26 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases per a la concessió del I Premi BUPI «Bones Pràctiques per a la Integració»
  
Primera. Objectius
  
Els objectius de la present convocatòria, són els següents:
  
a) Estimular la planificació i realització de totes aquelles activitats que contribuïsquen a la integració escolar i social de l'alumnat immigrant.
  
b) Promoure l'educació intercultural des d'un plantejament global del centre docent, assumida per la comunitat educativa i dirigida a tot l'alumnat.
  
c) Fomentar la formació del professorat a través de la investigació i la innovació educativa sobre el procés de comunicació i intercanvi de cultures i sobre l'atenció educativa a l'alumnat immigrant.
  
d) Incentivar la posada en marxa i consolidació de models que promoguen la col·laboració i la relació positiva entre alumnes i famílies de distintes cultures.
  
Segona. Destinataris
  
Hi podran participar tots els centres docents públics o privats de la Comunitat Valenciana que impartisquen Educació Preescolar o Ensenyances Escolars, o programes municipals de Formació de Persones Adultes.
  
Tercera. Forma de participació
  
Els centres que desitgen concórrer a esta convocatòria hauran de presentar, junt amb l'imprés d'inscripció de l'annex II, degudament formalitzat, els documents següents:
  
a) Declaració responsable, quan escaiga, del compliment de la normativa sobre integració laboral de persones amb discapacitat o l'exempció de mencionada obligació, en virtut del que disposa l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.
  
b) Memòria descriptiva amb el contingut que a continuació s'establix (original i dos còpies).
  
La memòria haurà de comprendre les seccions següents:
  
a) Índex.
  
b) Breu presentació del centre, en un màxim de tres pàgines on figurarà: la seua història, el personal que hi presta servici, organigrama, tipologia dels alumnes que escolaritza, així com el percentatge d'alumnat immigrant, el seu país d'origen i la data de la seua escolarització en el centre.
  
c) Descripció de les accions de caràcter integrador que està duent a terme el Centre segons els criteris establits en esta convocatòria (base sexta) i d'acord amb el Projecte Educatiu, els projectes curriculars, les programacions, la Programació General Anual i, si és el cas, el Pla Anual de Compensació Educativa.
  
d) Pla específic d'avaluació, previst pel centre, per a les accions integradores que es presenten en la Memòria, amb indicació dels seus resultats i les mesures correctores previstes.
  
e) Destinació eventual de l'import del premi, en el cas de ser adjudicatari d'algun d'ells.
  
La memòria descriptiva ocuparà un màxim de 60 pàgines numerades, en format A4, a una sola cara, amb un grandària mínim de lletra de 12 punts. Així mateix, podran annexar-se a la memòria tots aquells documents, en els diferents tipus de suports existents, vídeos, fotos, cartells, CD, etc., que completen, avalen o enriquisquen allò que s'ha expressat en la memòria descriptiva.
  
En compliment de la Llei Orgànica de Protecció de Dades, s'evitaran aquells de caràcter personal que, per esta naturalesa caldrà reservar.
  
Quarta. Compromisos
  
La Direcció General d'Immigració guardarà la deguda confidencialitat sobre els resultats de les avaluacions que s'efectuen als centres docents, en ocasió del desenvolupament del que preveu la present convocatòria.
  
Els centres que participen en la convocatòria obtindran si ho desitgen, informació dels resultats de la seua avaluació.
  
La participació en la present convocatòria comporta l'autorització expressa per a la realització i el desenvolupament d'una visita, en el cas que l'equip d'avaluació la considere necessària, per a comprovar o completar la informació disponible.
  
Els centres premiats, així com els distingits amb una menció honorífica, es comprometen a col·laborar i participar en les accions de difusió, si escau, de les memòries a què es referix la base tercera d'esta orde.
  
Quinta. Termini de presentació
  
Començarà l'endemà de la publicació en el Diari Oficial de la Generalitat Valenciana i finalitzarà l'1 d'agost del 2005, podent realitzar-se per correu o personalment en la seu de la Direcció General d'Immigració (C/ Poeta Querol, 7, entresòl, 46131 València), o qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
Sexta. Procés per a la concessió dels Premis
  
Jurat de Selecció
  
Els treballs presentats seran examinats i avaluats per un Jurat de Selecció constituït per:
  
President: la directora general d'Immigració, o persona que delegue.
  
Vocals:
  
- Un representant de la Direcció General d'Ensenyança
  
- Un representant de la Direcció General d'Immigració.
  
- Els tres inspectors d'educació, coordinadors de l'Oficina d'Acollida a l'Alumnat Immigrant i els seus familiars, de les corresponents direccions territorials de la Conselleria de Cultura, Educació i Esport.
  
- Un funcionari o funcionària de la Direcció General d'Immigració, que actuarà com a secretari, amb veu i vot.
  
El Jurat tindrà facultats per a resoldre tots els dubtes que apareguen en la interpretació de les bases; podrà entrevistar els representants dels centres i comptar amb la participació d'especialistes en els temes objecte d'este concurs per a col·laborar en la valoració dels treballs presentats.
  
Criteris de valoració:
  
a) Participació en accions formatives dirigides a la integració escolar i social de l'alumnat immigrant.
  
b) Inclusió en el projecte educatiu d'objectius dirigits a la posada en pràctica d'un model educatiu multicultural.
  
c) Iniciatives desenvolupades per la comunitat educativa per a la millora de les actituds d'acceptació i respecte cap als immigrants, així com quant a l'interés mostrat pel coneixement de les cultures i vivències de l'alumnat immigrant i les seues famílies.
  
d) Elaboració de materials didàctics propis desenvolupats pel professorat del centre adaptats a la seua realitat multicultural.
  
e) Posada en pràctica de programes dirigits a l'alumnat i a les seues famílies que incloguen activitats d'acollida en el centre i en l'aula.
  
f) Posada en marxa i consolidació de models que promoguen la col·laboració i la relació positiva entre alumnes i famílies de distintes cultures.
  
g) Implantació d'activitats escolars i/o extraescolars dirigides a la integració dels alumnes immigrants i les seues famílies en el centre que atorguen protagonisme a la seua cultura i n'oferisquen major coneixement a l'alumnat en general i a les seues famílies.
  
h) Dedicació d'atenció específica a l'aprenentatge de l'alumnat immigrant, tant en el marc de l'aula ordinària com en les activitats generals escolars o extraescolars que el centre puga organitzar.
  
Sèptima. Resolució de la convocatòria
  
D'acord amb la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria escau a la directora general d'Immigració, per delegació de la consellera de Benestar Social, amb veredicte previ vinculant del Jurat, una vegada examinades les memòries presentades.
  
La resolució i notificació dels Premis es realitzarà abans del 31 d'octubre del 2005. No obstant això, transcorregut este termini sense haver-se notificat la resolució expressa, els interessats podran entendre desestimades les seues sol·licituds per silenci administratiu, d'acord amb el que establix l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
  
La relació de centres premiats, amb especificació de l'import que corresponga a cada un d'ells, es publicarà en el Diari Oficial de la Generalitat Valenciana?.
  
Octava. Premis
  
Es concediran set premis per un import total de 18.000 euros, distribuïts de la manera següent:
  
- Un premi de 6.000 euros
  
- Dos premis de 3.000 euros
  
- Quatre premis de 1.500 euros
  
Igualment, a proposta del Jurat es podran concedir mencions honorífiques per a aquells centres que, no havent pogut accedir als premis, s'hagueren destacat per l'abast de la seua avaluació.
  
L'entrega dels Premis tindrà lloc a València, en un acte públic que organitzarà la conselleria convocant, amb presència dels membres del Jurat i els representants dels centres guardonats.
  
Novena. Pagament dels Premis
  
Prèviament al cobrament del Premi, quan la quantia d'estos siga superior a 1.800 euros, els centres que resulten premiats hauran d'acreditar que es troben al corrent en les seues obligacions tributàries i amb la Seguretat Social.
  
Els centres docents públics estan exonerats del compliment d'esta obligació, d'acord amb el que disposa l'Orde de 30 de maig de 1996, de la Conselleria d'Economia i Hisenda.
  
El pagament de l'import corresponent als Premis es realitzarà, a partir de la resolució, per transferència bancària a nom del centre.
  
Deu. Propietat intel·lectual
  
Els autors dels materials premiats es comprometen a cedir gratuïtament i per escrit els drets de la seua reproducció, distribució i traducció per al seu exercici per una sola vegada i en règim d'exclusivitat, encara que la Generalitat Valenciana podrà autoritzar la publicació de Premis per compte dels autors o d'un tercer. Així mateix, es comprometen a elaborar, a petició de la Direcció General d'Immigració, les modificacions necessàries en els documents finals dels materials perquè es puguen publicar totalment o parcialment en el format que l'esmentada Direcció General considere adequat.
  
La formalització de la cessió del dret de reproducció, distribució i traducció no implica compromís de publicació per part de la Conselleria de Benestar Social.
  
Onze. Acceptació de les bases